Toshkentga erta kelgan bahor nafasi — suratlarda

Avvalroq “O‘zgidromet” 16-fevral kuni Toshkent shahrida havo biroz bulutli bo‘lishi, yog‘ingarchilik kutilmasligi, shamol sharqdan 3-8 metr/sekund tezlikda esishi, harorat kechasi 5-7 daraja iliq, kunduzi 20-22 daraja iliq bo‘lishini ma’lum qilgan edi.
18-fevralgacha Eron hududlarining janubidan juda iliq havo kirib kelishi kuchayadi. Chorshanba, 18-fevral kuni eng issiq kun bo‘lishi kutilmoqda. O‘rtacha kecha-kunduzlik havo harorati me’yordan 13-15 darajaga yuqori bo‘ladi va meteorologik kuzatuv davri uchun shu kunlarning mutlaq qiymatlaridan ko‘p bo‘ladi.
“Daryo” fotomuxbiri Toshkent shahrining turli burchaklarida bo‘lib, qish tugamasdanoq kurtakka kirib, gullay boshlagan daraxtlar, tabiat manzaralarini kadrlarga muhrladi.